***VIDES KONSULTATĪVĀ PADOME***

„Latvijas Dabas fonds”, ”Baltijas krasti”, „Pasaules Dabas fonds”, „Ķemeru Nacionālā parka fonds”, “Teiču dabas fonds”, „Latvijas Ornitoloģijas biedrība”, „Vides fakti”„ Vides aizsardzības klubs”,  „Latvijas Makšķernieku asociācija”, „Zaļā brīvība”,”, „Latvijas Botāniķu biedrība”, „Latvijas Atkritumu saimniecības asociācija”, „Zero Waste Latvija”, „Latvijas Vides pārvaldības asociācija”, „Latvijas Permakultūras biedrība”, „Baltijas Vides forums”, RīgaZoo,

**Rīga, Peldu iela 25, LV-1494**

01.07.2025.

Nr.1-13/25

**Ekonomikas ministrijai**

pasts@em.gov.lv

**Viedās administrācijas un reģionālās attīstības ministrijai**

pasts@varam.gov.lv

VARAM Ministres padomniece dabas aizsardzības jautājumos

 Astrai Labucei

astra.labuce@varam.gov.lv

**Klimata un enerģētikas ministrijai**

pasts@kem.gov.lv

Klimata un enerģētikas ministrijas valsts sekretāres vietniecei klimata jautājumos

Olgai Bogdanovai

olga.bogdanova@kem.gov.lv

*Par tiesību akta projektu –****“Grozījumi Aizsargjoslu likumā”***

 Vides Konsultatīvā padomes (turpmāk - VKP) atbilstošo jomu eksperti ir iepazinušies ar Ekonomikas ministrijas sagatavoto Likuma grozījumu (turpmāk – Grozījumi) projektu *TAP portālā:*[*https://tapportals.mk.gov.lv/public\_participation/be83edef-3677-46ec-90ee-79c7dda985b8*](https://tapportals.mk.gov.lv/public_participation/be83edef-3677-46ec-90ee-79c7dda985b8)un izsaka sekojošus **kritiskus iebildumus** un ierosinājumus:

1. Grozījumu 35.1 pants “Apzaļumošana aizsargjoslās” nav atbalstāms, kamēr nav sagatavoti atsauces dokumenti. Lai iekļautu 35.1 pantu Aizsargjoslu likumā un izskatītu 45. panta pirmās daļas 13.punkta, 56. panta 8.punkta un 57. panta pirmās daļas 5. punkta svītrošanu, nepieciešams:
	* steidzami publicēt LVS 1094:2025 "Inženiertīklu un kokaugu aizsardzība pilsētvidē" projektu,
	* 2) saskaņot standarta un piedāvāto grozījumu tvērumu un redakciju,
	* 3) nodrošināt brīvu, publisku pieeju standartam pēc tā apstiprināšanas.

1. **Nav pieļaujami** grozījumi Aizsargjoslu likuma 36. panta otrajā daļā – kur paredzēta 4. punkta atcelšana un 3. punkta redakcijas papildināšana. Šādas izmaiņas būtiski mainītu līdzšinējo regulējumu, pieļaujot apbūvi piejūras ciemos krasta kāpu teritorijās, tostarp vietās, kur līdz šim legāla apbūve nekad nav bijusi atļauta.

Aizsargjoslu likuma 36. panta pašreizējo redakciju veidojis dialogs ar sabiedrību, tiesiska un apbūves prakse vairāk kā 20 gadu laikā, nodrošinot gan plašas piekrastes attīstības iespējas, saglabājot piekrastes dabas, kultūras un vēstures vērtības, gan radot nacionāla un starptautiska mēroga rekreācijas resursus. Grozījumu rezultāta rodas risks, ka pārbūvējot jebkuru būvi bez būvapjoma ierobežojuma (piemēram, padomju militāro ēku paliekas, pamatus, u.t.t., grūti identificējamas nedzīvojamās būves ārpus pilsētām un ciemiem), tiek pieļauta būvniecība līdz šim neapbūvētās ciemu teritorijās, jo ciems tiek pielīdzināts pilsētai.

 Ņemot vērā, ka stingri būvniecības ierobežojumi krasta kāpu aizsargjoslā pastāv jau vairāk nekā 20 gadus, būtu jāvērtē arī Grozījumu ietekme uz tiesisko vidi, tik būtiski paplašinot zemes izmantošanas iespējas.

 Paplašinot apbūves iespējas krasta kāpu aizsargjoslā, tiek apdraudētas ne tikai ES nozīmes dabas vērtības un aizsargjoslas funkcijas, bet samazināta arī visas Latvijas vietas pievilcība un rekreācijas resurss. Tas izraisītu būtiskas negatīvas ekonomiskas sekas valsts attīstībā ilgtermiņā.

1. Grozījumu Anotācijas 8.1.6 punktā **nepamatoti ir norādīts ka** tiesību akta Grozījumiem **nav ietekmes uz vidi.** VKP organizācijas uzsver, ka šāds apgalvojums acīmredzami neatbilst realitātei un apzināti maldina sabiedrību, jo apbūvei jutīgās teritorijās, arī piekrastes kāpu zonā, ir ietekme uz vidi.
2. Grozījumu Anotācijas 1.2. punktā minēts, ka Grozījumu mērķis ir “redakcionālu precizējumu ieviešana Aizsargjoslu likuma 36. panta otrās daļa 3. punkta redakcijā, ēku un būvju celtniecību vai paplašināšanu attiecinot arī uz ciema teritorijām.” Vēršam uzmanību, ka tiesību akta Grozījumi būtiski izmainīs vairāk kā 20 gados veidotu legālu kārtību un rīcību praksi. Šādus **Grozījumus ar būtiski ietekmi, pasniedzot kā “redakcionālus precizējumus”, vedina domāt par tiesisku nihilismu, kas var radīt nacionāla mēroga ekonomisku un sociālu kaitējumu.**

Lai īstenotu komersantu un fizisku personu pieprasījumu pēc attīstības teritorijām un objektiem piekrastē, aicinām izvērtēt valstiski atbildīgas rīcības, kas veicinātu degradēto teritoriju un avārijas stāvoklī esošo būvju sakārtošanu, piemēram Jūrmalas pilsētā, kur tādu ir simtiem.

VKP augstu vērtē dialogu ar valdības resoriem un aicina ņemt vērā VKP ekspertu priekšlikumus.

Ar cieņu,

Vides konsultatīvās padomes priekšsēdētājs  Juris Jātnieks

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU